Contingut

# Ús del Microsoft Office i del LibreOfficeDev

El LibreOfficeDev pot obrir i guardar documents en els formats del Microsoft Office, incloent-hi els formats Microsoft Office Open XML.

## Obertura d'un fitxer del Microsoft Office

1. Trieu Fitxer ▸ Obri. Seleccioneu un fitxer del Microsoft Office al diàleg d'obertura de fitxers del LibreOfficeDev.

Fitxer del MS Office... | ...s'obrirà en el mòdul del LibreOfficeDev
--- | ---
Microsoft Word, *.doc, *.docx | LibreOfficeDev Writer
Microsoft Excel, *.xls, *.xlsx | LibreOfficeDev Calc
Microsoft PowerPoint, *.ppt, *.pps, *.pptx | LibreOfficeDev Impress

## Guardar com a fitxer del Microsoft Office

1. Trieu Fitxer ▸ Anomena i guarda.

2. Al quadre Tipus de fitxer, seleccioneu un format de fitxer del Microsoft Office.

## Guardar documents per defecte en els formats del Microsoft Office

1. Trieu LibreOfficeDev ▸ PreferènciesEines ▸ Opcions ▸ Carrega/guarda ▸ General.

2. A l'àrea Format de fitxer per defecte i paràmetres ODF, seleccioneu un tipus de document i, tot seguit, seleccioneu el tipus de fitxer per guardar.

D'ara avant, si guardeu un document, s'establirà el Tipus de fitxer en funció de la vostra elecció. De tota manera, podeu seleccionar un altre tipus de fitxer al diàleg per guardar el fitxer.

## Obertura de fitxers del Microsoft Office per defecte

1. A l'Explorador del Windows, feu clic amb el botó dret del ratolí en un fitxer del tipus que voleu assignar a una altra aplicació.

2. Al menú contextual, trieu Obri amb ▸ Trieu una altra aplicació.

3. A la llista d'aplicacions, seleccioneu el programa que ha d'obrir el tipus de fitxer actual. Assegureu-vos que la casella "Utilitza sempre este programa" estiga seleccionada.

   Si estos passos no són vàlids per a la vostra marca del Microsoft Windows, cerqueu a l'ajuda del vostre Microsoft Windows les instruccions per canviar les associacions de fitxer.

## Conversió de molts fitxers del Microsoft Office al format OpenDocument

L'auxiliar Convertidor de documents copiarà i convertirà tots els fitxers del Microsoft Office d'una carpeta en documents del LibreOfficeDev amb el format OpenDocument. Podeu indicar la carpeta que s'ha de llegir i la carpeta on s'han de guardar els fitxers convertits.

1. Trieu Fitxer ▸ Auxiliars ▸ Convertidor de documents per a iniciar l'auxiliar.

## Macros al Microsoft Office i al LibreOfficeDev

Amb algunes excepcions, el Microsoft Office i el LibreOfficeDev no poden executar el mateix codi de macro. El Microsoft Office utilitza el VBA (Visual Basic for Applications) i el LibreOfficeDev utilitza codi del Basic basat en l'entorn API (Application Program Interface) del LibreOfficeDev. Tot i que el llenguatge de programació és el mateix, els objectes i els mètodes són diferents.

Les versions més actuals del LibreOfficeDev poden executar alguns scripts del Visual Basic de l'Excel si habiliteu la funció pertinent a LibreOfficeDev ▸ PreferènciesEines ▸ Opcions ▸ Carrega/guarda ▸ Propietats VBA.

Si utilitzeu macros en una de les aplicacions i voleu utilitzar la mateixa funció a l'altra aplicació, cal que editeu les macros. El LibreOfficeDev pot carregar les macros que contenen els fitxers del Microsoft Office i, així, podeu visualitzar el codi de la macro i editar-lo amb l'editor IDE del Basic del LibreOfficeDev.

### Podeu conservar les macros VBA o suprimir-les

Obriu un document del Microsoft Office que continga codi de macro VBA. Modifiqueu només els continguts normals (text, cel·les, gràfics), i no editeu les macros. Guardeu el document en un format de fitxer del Microsoft Office. A continuació obriu el fitxer al Microsoft Office; les macros VBA s'executaran amb normalitat.

Podeu suprimir les macros VBA del fitxer del Microsoft Office en carregar o en guardar.

1. Choose LibreOfficeDev - PreferencesTools - Options - Load/Save - VBA Properties to set the VBA macro handling of LibreOfficeDev.

Temes relacionats

Quant a la conversió de documents del Microsoft Office

Obertura de documents

Obertura de documents guardats en altres formats

Guardar documents en altres formats

Canvi de l'associació dels tipus de document del Microsoft Office

Ens cal la vostra ajuda!