Control ActiveX per mostrar documents a l'Internet Explorer

Contingut

# Control ActiveX per visualitzar documents a l'Internet Explorer

Només al Windows podeu veure qualsevol document del LibreOfficeDev en una finestra del Microsoft Internet Explorer. Instal·leu el control ActiveX al programa d'instal·lació del LibreOfficeDev.

## Instal·lació del control ActiveX

1. Tanqueu el LibreOfficeDev i l'inici ràpid.

2. Feu clic al botó Inicia de la barra de tasques del Windows. Trieu Configuració.

3. A Configuració, feu clic a Aplicacions.

4. A la llista Aplicacions i característiques, feu clic a LibreOfficeDev i a Modifica.

5. A l'Auxiliar d'instal·lació, seleccioneu Modifica.

6. Obriu l'entrada Components opcionals i cerqueu l'entrada Control ActiveX. Obriu el submenú de la icona i seleccioneu que voleu instal·lar la funció.

7. Feu clic a Següent i a Instal·la.

## Visualització de documents del LibreOfficeDev

1. A l'Internet Explorer, navegueu fins a una pàgina web que continga un enllaç a un document del LibreOfficeDev Writer, per exemple.

2. Feu clic a l'enllaç per veure el document a la finestra de l'Internet Explorer.

   Hi podeu fer clic amb el botó dret per guardar el fitxer al vostre disc dur.

## Edició de documents del LibreOfficeDev

El document del LibreOfficeDev a dins de l'Internet Explorer mostra un conjunt d'icones de barra d'eines només de lectura.

1. Feu clic a la icona Edita el fitxer a la barra d'eines del document per obrir una còpia del document en una finestra nova del LibreOfficeDev.

2. Editeu la còpia del document.

Temes relacionats

Quant a la conversió de documents del Microsoft Office

Obertura de documents

Obertura de documents guardats en altres formats

Guardar documents en altres formats

Canvi de l'associació dels tipus de document del Microsoft Office

Ens cal la vostra ajuda!