Contingut

# Obertura d'un document amb WebDAV sobre HTTPS

Al LibreOfficeDev, podeu obrir i guardar documents que s'emmagatzemen en un servidor WebDAV, amb el protocol HTTPS segur.

Heu d'utilitzar els diàlegs de fitxer del LibreOfficeDev per utilitzar WebDAV sobre HTTPS.

1. Trieu LibreOfficeDev - PreferènciesEines - Opcions - LibreOfficeDev - General. Assegureu-vos que Utilitza els diàlegs del LibreOfficeDev està activat. Feu clic a D'acord per tancar el diàleg.

2. Trieu Fitxer ▸ Obri.

3. Al quadre Nom de fitxer, introduïu el camí a la carpeta WebDAV. Per exemple, introduïu https://192.168.1.1/carpetaweb per obrir una connexió segura al servidor WebDAV a l'adreça IP 192.168.1.1, i per llistar el contingut de la carpeta carpetaweb.

4. La primera vegada que vos connecteu al servidor WebDAV, veureu el diàleg "Lloc web certificat per una autoritat desconeguda".

   Cal que feu clic al botó Examina el certificat i que examineu el certificat.

   Si accepteu el certificat, trieu "Accepta este certificat temporalment per a esta sessió" i feu clic a D'acord. Ara podeu obrir i guardar fitxers des del servidor WebDAV sense més preguntes, fins que no eixiu del LibreOfficeDev.

   Si no confieu en el certificat, feu clic a Cancel·la.

5. Si vau acceptar el certificat, ara podeu seleccionar el nom o els noms de fitxer que voleu obrir i fer clic a Obri.

Si no coincideixen el nom de domini determinat en el certificat i el nom de domini que heu introduït al diàleg del fitxer, veureu un diàleg que vos permet seleccionar entre qualsevol de les opcions següents:

Mostra el certificat - Obri el diàleg Mostra el certificat.

Continua - Si esteu segur que els dos dominis són iguals, feu clic al botó Continua.

Cancel·la la connexió - Cancel·la la connexió.

Si feu clic a Continua, és possible que veieu un diàleg que vos sol·licita que introduïu el nom d'usuari i la contrasenya.

Temes relacionats

English Wiki page on digital signatures

Quant a les signatures digitals

Ens cal la vostra ajuda!